Document ID: /roh_data/filtered/fineweb-2-filterrobots_roh.jsonl.gz/286

Nus prendin temps per nos cussadents e respectein els sco persunalitads autonomas. Nus essan pertscharts ch’igl ei buca sempel da seconfidar en mauns jasters suenter biars onns d’independenza.
Ord quei motiv lavuran tier nus persunas dil fatg cumprovadas cun il sensori necessari. Nus tgirein in contact stretg cun ils miedis da casa locals, cun ils fisio- ed ergoterapeuts e sch’ei fa basegns cun las persunas dil fatg dil spital regiunal a Glion.
Cussadents cun la diagnosa da demenza retscheivan ina tgira speciala ed in accumpignament adequat en in spazi da tgira schurmegiau. Quella partiziun dispona d’ina gronda terrassa schurmegiada.